b'\n_START_ARTICLE_\nBalast\n_START_PARAGRAPH_\nBalast je potreben tovor, brezvredno breme. Tovori se na ladje, letala, balone in podmornice, predvsem zaradi stabilnosti oz. kot dodatna te\xc5\xbea, ki omogo\xc4\x8da uravnote\xc5\xbeenje sil vzgona in te\xc5\xbee. Pri nekaterih transportnih ladjah, ki so povsem raztovorile svoj tovor, se uporabi balastno vodo, da ostane propeler pod vodno gladino. Ladje natovorijo balastno vodo na enem kontinentu in jo odvr\xc5\xbeejo nad drugem, zato je lahko zelo \xc5\xa1kodljiva za lokalni ekosistem._NEWLINE_Obi\xc4\x8dajno se uporabljajo vre\xc4\x8de peska, voda, ali kak drug material, ki pa se ga po potrebi odvr\xc5\xbee._NEWLINE_Poznamo tudi izraz \xc5\xbeivi balast, ki pa predstavlja ljudi, ki se po potrebi premikajo in s tem ustvarjajo ravnote\xc5\xbeje ali premaknejo te\xc5\xbei\xc5\xa1\xc4\x8de v \xc5\xbeeleno smer: (jadralci na jadrnici), mornarji na podmornici, sovoza\xc4\x8d v motorju s prikolico, ...'